da da da da nb da nb hu en da en da da da da en nl da da en en nl sv en da da da en en nl en en en de en nl en nl nl da en da en nn nl nb nb nl de en da en da en en da hu en en da da fr da da en en da da da da da en da da da da da da da da da da da da da nb da da da da da da da da da en da da es es es da en da en da da da da da ro da da da en da nn da fi en sv da en da da da da en en en da da en en da lt en en en en en en en en en da en sv da da da en
Read Harder 2017 – status efter januar – Spil og spilopper
en blog om at være nørd
Te Shadow Man [Toronto By Night 2] januar 7, 2019
De 2 Borge [Oprør i Mutiara Gondok 12] december 9, 2018
One fateful night [Toronto By Night 1] oktober 20, 2018
Stormen før stormen [Oprør i Mutiara Gondok 11] oktober 18, 2018
Session 0 [Toronto by Night] oktober 16, 2018
Leder du efter noget bestemt?
Jeg er også på Instagram
No Instagram images were found.
Like ‘Spil og Spilopper’ på Facebook
Read Harder 2017 – status efter januar
Som jeg i starten af januar skrev om, har jeg i år sat mig et mål om at få læst flere bøger, som er uden for min comfort zone. Dette er uden for mit egentlige mål om at læse 26 bøger (som ikke er tegneserier) i 2017; et mål jeg også havde sat mig selv i 2016, og som jeg fejlede med kun 16/26 bøger læst.
Nu er januar ved at være overstået, og jeg tænkte det var tid til at gøre status. Jeg forventer ikke at gøre status hver måned – kun, når jeg reelt har noget at gøre status over. Det viser sig dog, at jeg – i løbet af januar månmed – allerede har ramt flere af mine 24 mål.
Derfor vil jeg nu tage et kig på de bøger, jeg allerede nu har fået læst.
En All-ages tegneserie – Vader’s Little Princess
En af de første bøger, jeg kastede mig over i år, var en lille, sød bog, jeg fik i fødselsdagsgave. Jeg er, som så mange andre nørder, kæmpe Star Wars-fan, så da svigerf
ar gav mig denne her, kastede jeg mig over den lille bog (her er kun 64 sider) som kun en læ
sehest kan gøre det.
Bogen er en sød lille opfølger til Vader & Son, og denne gang handler bogen om Princess Leia og hendes forhold til Darth Vader aka. farmand. Og det er ikke nemt for de to at enes; slet ikke som Leia bliver ældre og mere teenage-rebelsk.
Med masser af referencer til kendte scener i filmene, er her masser af uskyldig “tøhø”-humor, jeg rigtig godt kan li’.
På Goodreads gav jeg bogen 3 stjerner. Vil jeg anbefale den til andre? Klart!
En non-fiktions bog om teknologi
Computerspil er en anden ting, der interesserer mig meget, som stereotyp nørd. Da jeg så denne bog, som blev udgivet tilbage i december 2014, var jeg derfor meget interesseret i at få mine små fingre om den.
Til jul sidste år fik jeg den endeligt, og denne udfordring var et oplagt tidspunkt at få den læst på. Bogen handler om danske videospil, ved at dykke ned i enkelte udgiveres historie. Her er både succeserne (som Hitman-serien), men også mere generelle snakke om finansiering og endda også kig på spil, som fejlede (Recoil: Retrograd som et eksempel her).
Jeg synes bogen er en dejlig gennemgang af nogle af de store navne indenfor den danske spil industri. En lidt let gennemgang, måske, men ganske læsværdig – og det virker for mig (som altså er udenfor branchen) som om, den kommer godt forbi de fleste store begivenheder.
På Goodreads gav jeg bogen 4 stjerner, og jeg vil klart anbefale andre at læse den, hvis de interesserer sig for computerspil.
En novellesamling skrevet af kvinder
En af mine kolleger (Hej Etienne!) havde læst med på bloggen, og ved at jeg
er glad for horror
er i gang med den her challenge
Derfor hev han den her novellesamling med på arbejde en dag, og lagde den på mit skrivebord. Så skulle der læses! Jeg er meget glad for novellesamlinger – men gladest for dem, hvor samme forfatter skriver en masse forskellige noveller, og mindre for dem, hvor forskellige forfattere kaster sig over et fælles emne.
Temaet i denne bog er H. P. Lovecrafts mythos – og den kommer vi så sandeligt omkring. Her er mange forskellige syn på Shub Niggurath, Lovecraft selv, Cthulhu – og masser andre væsner, troldfolk, guder og udøde.
Udfordringen med novellesamlinger af forskellige forfattere er, at kvaliteten har det med at svinge mere end når samme forfatter er i gang. Og det er også tilfældet her – givet, der er masser af gode historier i, men der er også flere, som var småkedelige. Og så er novellernes rækkefølge et par steder sære – jeg ville personligt ikke sætte to alternative fortællinger om Lovecrafts egen karakter, Asenath, lige efter hinanden.
Jeg gav den tre stjerner på Goodreads. Alt i alt en fin novellesamling, men også en, det ikke gør mig noget, at jeg ikke selv ejer. Lån den på biblioteket, eller hav en sej kollega, som jeg har.
En bog, udgivet af et mikroforlag – Mørke Guders Templer
Jeg må være helt ærlig og sige, at jeg ikke helt ved, hvad definitionen på et mikroforlag er. H. Hakrsen Productions har noget der ligner 17 udgivelser bag sig, på 10 år (hvad jeg lige kan læse af deres hjemmeside) – så dem definerer jeg som et mikroforlag.
Mørke Guders Templer var, den var værst, rædderlig – og helt OK, når den var bedst. Den ramte aldrig de helt store højder…og, hvis du er interesseret, kan du læse min mere “dybdegående” anmeldelse lige her. Jeg var ikke synderlidt begejstret.
Jeg gav bogen 2 stjerner på Goodreads, og synes ikke, det er en bog, du behøver at læse.
Four down, twenty to go…
Det var 4 delmål – på kun en måned. Det betyder, at der er tyve delmål tilbage, og jeg faktisk er en hel måned foran planen om 2 mål pr. måned. Det har primært været godt, selvom det ikke har rykket så meget på mine grænser endnu. Store Drømme, Små Mirakler er nok den bog, der er mindst sandsynlighed for, jeg ville have fået læst for 2 år siden. Jeg havde nok aldrig fået den læst, hvis jeg ikke havde fået den foræret i julegave.
Jeg glæder mig til at se, hvad de kommende måneder bringer. Jeg skriver, når der er nyt at opdatere om…
Synes godt om dette:
Bare en glad nørd Vis alle indlæg fra brichs
Udgivet i februar 1, 2017februar 26, 2017Forfatter brichsKategorier Bøger, Read Harder 2017
One thought on “Read Harder 2017 – status efter januar”
Pingback: Read Harder 2017 – status siden januar – Spil og spilopper
Skriv et svar Annuller svar
Skriv din kommentar her...
Udfyld dine oplysninger nedenfor eller klik på et ikon for at logge ind:
E-mail (påkrævet) (Adresse vises aldrig offentligt)
Du kommenterer med din WordPress.com konto. ( Log Out /  Skift )
Du kommenterer med din Twitter konto. ( Log Out /  Skift )
Du kommenterer med din Facebook konto. ( Log Out /  Skift )
Giv mig besked om nye kommentarer via e-mail.
Giv mig besked om nye indlæg via e-mail.
Forrige Forrige indlæg: Mørke Guders Templer [Anmeldelse]
Næste Næste indlæg: Find Rollespillere i København
Skab en gratis hjemmeside eller blog på WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Slut dig til de 280, der følger denne blog
Already have a WordPress.com account? Log in now.